Fyrirlestur í ReykjavíkurAkademíunni um minnisteikningu og úrvinnslu tilfinninga 1. febrúar 2020 Dr. Unnur Guðrún Óttarsdóttir listmeðferðarfræðingur flytur fyrirlesturinn : „ Unnið úr tilfinningum og námsefni lagt á minnið með minnisteikningu “ í 1. febrúar 2020 . Tilefnið er niðurstöður minnisteiknunarrannsóknar sem birtar voru nýlega í tímaritinu ATOL : Art Therapy OnLine . Rannsóknin var framkvæmd í tveimur hlutum . Þátttakendurnir mundu að jafnaði fimm sinnum fleiri myndir sem þeir höfðu teiknað heldur en orð sem þeir höfðu skrifað níu vikum áður . Rannsókn á minni og teikningu sem nær yfir svo langan tíma hefur , eftir því sem best er vitað , ekki verið gerð áður í heiminum . Í öðrum hluta rannsóknarinnar var sjónum beint að því hvernig minnisteikning getur auðveldað fólki úrvinnslu tilfinninga samhliða námi . Rannsóknin er sett í samhengi við þekktar aðferðir , kenningar og rannsóknir af svipuðum meiði . Áhorfendum á fyrirlestrinum er boðið að taka þátt í teikni - og skrifæfingu sem skýrir hvernig hluti rannsóknarinnar var framkvæmdur . Æfingin veitir persónulega innsýn í það hvernig teikning og skrif hafa áhrif á minni .